съгласна с твърдението, че увеличението на средната цена на продуктите, продавани от промишлеността на Съюза, изключва съществуването на ценови натиск или спад на цените.
 4.4.3.2. Разходи за труд
 (127)
 След налагането на временните мерки не бяха получени коментари във връзка с разходите за труд на включените в извадката производители от Съюза. Следователно Комисията потвърди заключенията си, изложени в съображения 186 и 187 от регламента за временните мерки.
 4.4.3.3. Материални запаси
 (128)
 След налагането на временните мерки от CEIEB заявиха, че Комисията не може да определи когато прави оценка на условията за регистрация, че краят на сезона на продажбите е в средата на юли, и едновременно с това, когато прави оценка на значението на материалните запаси в рамките на своя анализ на вредата, че той е в края на септември. Освен това те заявиха, че увеличението на материалните запаси между 2016 г. и разследвания период е незначително.
 (129)
 Комисията счете, че сезонът на продажбите продължава от март до септември. В регламента за регистрационния режим Комисията определи, че е разумно да се приеме, че допълнително съществено нарастване на вноса вероятно ще намали коригиращия ефект на митото, като се има предвид, че крайният срок за налагане на временни мерки е бил 20 юли. На практика в този контекст това означава, че увеличаването на равнищата на запасите би позволило на вносителите да доставят разглеждания продукт до края на сезона на продажбите. В регламента за временните мерки, въз основа на същите сезонни модели, Комисията отбеляза, че фактът, че през месец септември от разследвания период запасите са достигнали по-високо равнище в сравнение с месец декември предходната година, се обяснява с непрекъснато и значително увеличение на запасите, тъй като обикновено равнищата на запасите би трябвало да бъдат ниски в края на сезона на продажбите. Комисията прецени, че няма противоречие между тези два анализа и потвърди констатациите, изложени в съображения 188 — 191 от регламента за временните мерки.
 4.4.3.4. Рентабилност, паричен поток, инвестиции, възвръщаемост на инвестициите и способност за привличане на капитал
 (130)
 След налагането на временните мерки от CEIEB заявиха, че маржът на печалбата на промишлеността на Съюза е намалял с едва 0,4 % между 2016 г. и РП, когато темпът на растеж на китайския внос се е ускорил, което показва, че не е налице вреда. Аналогично, CCCME и четирима производители износители заявиха, че равнището на маржа на печалбата на промишлеността на Съюза през РП и неговото развитие през разглеждания период не са характерни за ситуация на съществена вреда.
 (131)
 Въпреки че разследването установи наличието на значителен по обем дъмпингов внос и внос на подбити цени, то установи също така засилено търсене на пазара на електрически велосипеди, което донякъде е ограничило отрицателното въздействие върху маржа на печалбата на промишлеността на Съюза. Това наблюдение включва посочения от CEIEB период между 2016 г. и РП, през който рязкото нарастване на вноса от КНР съвпада със сравнително малък спад на продажбите на промишлеността на Съюза благодарение на продължаващото високо потребление. Въпреки това Комисията отбеляза, че маржът на печалбата на промишлеността на Съюза е намалявал през всички години, с изключение на